CELEX: 62013CN0294
Language: ro
Date: 2013-05-27 00:00:00
Title: Cauza C-294/13 P: Recurs introdus la 27 mai 2013 de Comisia Europeană împotriva Hotărârii Tribunalului (Camera a opta) din 14 martie 2013 în cauza T-587/08, Fresh Del Monte Produce, Inc./Comisia Europeană

31.8.2013   
            
            
               RO
            
            
               Jurnalul Oficial al Uniunii Europene
            
            
               C 252/19
            
         Recurs introdus la 27 mai 2013 de Comisia Europeană împotriva Hotărârii Tribunalului (Camera a opta) din 14 martie 2013 în cauza T-587/08, Fresh Del Monte Produce, Inc./Comisia Europeană
   (Cauza C-294/13 P)
   2013/C 252/28
   Limba de procedură: engleza
   
      Părțile
   
   
      Recurentă: Comisia Europeană (reprezentanți: A. Biolan, M. Kellerbauer, P.J.O. Van Nuffel, agenți)
   
      Celelalte părți din procedură: Fresh Del Monte Produce, Inc., Internationale Fruchtimport Gesellschaft Weichert GmbH & Co. KG
   
      Concluziile recurentei
   
   Recurenta solicită Curții:
   
               —
            
            
               anularea dispozitivului 1 al Hotărârii Tribunalului din 14 martie 2013 în cauza T-587/08, Fresh Del Monte Produce Inc./Comisia;
            
         
               —
            
            
               pronunțarea unei hotărâri definitive prin care să se stabilească cuantumul amenzii aplicate Fresh Del Monte Produce Inc. la 9 800 000 EUR,
            
         
               —
            
            
               obligarea Fresh Del Monte Produce Inc. la plata cheltuielilor de judecată aferente recursului și a părții de cheltuieli de judecată aferente procedurii în fața Tribunalului pe care Curtea de Justiție o consideră corespunzătoare.
            
         
      Motivele și principalele argumente
   
   Comisia susține că Tribunalul a încălcat articolul 23 din Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurență prevăzute la articolele 81 și 82 din tratat (1) coroborat cu Comunicarea Comisiei privind imunitatea la amenzi și reducerea cuantumului amenzilor în cauzele referitoare la înțelegeri (2), precum și principiul aplicării efective a articolelor 101 și 102 TFUE prin faptul că a considerat că informațiile furnizate Comisiei ca răspuns la o cerere de informații trebuie luate în considerare pentru reducerea amenzii având în vedere cooperarea voluntară care a facilitat investigația Comisiei.
   În subsidiar, Comisia susține că Tribunalul a încălcat articolul 23 din Regulamentul nr. 1/2003 și obligația de motivare prin faptul că a redus amenda aplicată Del Monte pentru cooperarea societății Weichert în cursul procedurii administrative, deși Del Monte și Weichert nu mai făceau parte din aceeași întreprindere la momentul pretinsului comportament de cooperare al societății Weichert.
   
      (1)  JO L 1, p. 1, Ediție specială, 08/vol. 1, p. 167.
   
      (2)  JO C 45, p. 3.